joelniklaus/EU_Wikipedias huggingface dataset:
Daina Gudzinevičiūtė

Daina Gudzinevičiūtė (g. 1965 m. gruodžio 23 d. Vilniuje) – Lietuvos sportininkė, olimpinė šaudymo į skriejančius taikinius čempionė. LTOK prezidentė ir tarptautinio olimpinio komiteto narė. 2001 m. gavusi Gedimino antrojo laipsnio ordiną.

Nuo 1986 m. Lietuvos stendinio šaudymo rinktinės narė. Pasiekė ir pagerino 9 Lietuvos rekordus. 1988–1989 m. TSRS rinktinės narė. 1988 m. laimėjo Europos čempionato aukso medalius asmeninėse ir komandinėse varžybose, TSRS taurę. 1988, 1989, 1992 m. pasaulio policijos čempionatuose laimėjo aukso, 1992 m. Europos čempionate – sidabro ir bronzos medalius. 1996 m. Atlantos Olimpinėse žaidynėse užėmė dešimtą vietą.

Šaudymo į skriejančius taikinius rungtis moterims į olimpines žaidynes įtraukta nuo 2000 m. Sidnėjaus olimpiados. Daina Gudzinevičiūtė šių žaidynių kvalifikacinėse varžybose pataikė į 71 iš 75 taikinių ir į 22 iš 25 finale. Iš viso surinkusi 93 taškus ji užėmė pirmąją vietą, o šis jos rezultatas tapo olimpiniu rekordu.

2004 m. Atėnų olimpinėse žaidynėse D. Gudzinevičiūtė kvalifikacinėse varžybose pataikė į 55 taikinius iš 75, finale nedalyvavo ir užėmė 14 vietą tarp 17 dalyvių. Geriausias Atėnų olimpinių žaidynių rezultatas šioje rungtyje – 88 taškai.

Iki 2005 m. D. Gudzinevičiūtė dirbo Valstybės sienos apsaugos tarnyboje.

2012 m. spalio 12 d. išrinkta Lietuvos tautinio olimpinio komiteto prezidente. 2018 m. tapo pirmąja atstove iš Lietuvos Tarptautiniame olimpiniame komitete.

Rezultatai

Šaltiniai 

Lietuvos šauliai
Lietuvos olimpiečiai
Lietuvos policininkai
Olimpiniai rekordininkai
Lietuvos Olimpinio komiteto nariai
Tarptautinio olimpinio komiteto nariai
Oksimetras

Oksimetras – prietaisas, kuriuo galima nustatyti kraujo įsotinimą deguonimi, naudojant fotometrinius metodus. 

Didelis oksimetrijos privalumas, lyginant šį metodą su dujų analizės metodais arba poliarografiniais (cheminės analizės) metodais yra tas, kad šiuo atveju nereikia imti kraujo pavyzdžių ir matuoti galima nepertraukiamai. Tai ypač svarbu analizuojant patologines hemoglobino savybes.

Oksimetras nustato SpO2 bei širdies pulsavimo duomenis siųsdamas dvi mažo intensyvumo šviesos bangas, vieną raudoną, kitą infraraudonųjų spindulių, kiaurai kūno audinį į fotodetektorių. Matavimo metu signalo jėga nustatoma iš kiekvieno šviesos šaltinio ir priklausoma nuo daviklio padėties, šviesos intensyvumo, arterinio ir veninio kraujo spaudimo (įskaitant ir pulso keitimosi laiką) bei kūno audinių.

Deguonies koncentracijos kraujyje nustatymas gali būti atliekamas, nes deguonies prisotintas kraujas absorbuoja mažiau raudonos spalvos šviesos nei deguonies neprisotintas kraujas.
Kadangi SpO2 matavimai priklauso nuo kraujagyslių pulsavimo, kiekviena sąlyga kuri sutrikdytų kraujo spaudimą (pvz.: užrišant varžtį ant rankos) gali pakenkti tiksliems širdies ritmo bei SpO2 matavimams atlikti.

Medicinos prietaisai
Martynas Andriuškevičius

Martynas Andriuškevičius (g. 1986 m. kovo 12 d., Kaune) – buvęs lietuvių krepšininkas, žaidęs centro puolėjo pozicijoje.

Krepšininko karjera 

Orlando „Magic“ klubas 2005 metų NBA biržoje pašaukė Andriuškevičių 44-u numeriu ir po mainų su Klyvlendo „Cavaliers“ jis atsidūrė Klyvlende, kur jam beveik neteko rungtyniauti NBA arenose, porą kartų jis buvo pasiųstas į žemesnę NBDL lygą.

2006 m. rugpjūčio 18 d. Andriuškevičius buvo išmainytas į Eddie Basden ir pateko į Čikagos „Bulls“ sudėtį.

2006 m. gruodžio 21 d. Andriuškevičius buvo sunkiai sužalotas po kivirčo su komandos draugu dukterinės NBA lygos Dakotos „Wizards“ ekipoje. Po amerikiečio Awvee Storey smūgio per treniruotę lietuvis krisdamas galva trenkėsi į grindinį ir patyrė smegenų sukrėtimą, jam įtrūko kaukolė ir kairėje smegenų pusėje atsirado dviejų centimetrų dydžio hematoma.

2007 m. liepos 17 d. krepšininko agentas pranešė, kad po dviejų itin nesėkmingų sezonų NBA, žaidėjas nusprendė grįžti į Europą ir įgauti daugiau patirties. Martyną Andriuškevičių į dviejų savaičių peržiūrą buvo pakvietusi Badalonos „Joventut“ komanda, bet jo atsisakė. Po jos jis vis dėlto sudarė sutartį su Ispanijos antrosios lygos Alikantės krepšinio klubu „Costa Blanca“, kurią 2009 m. rugpjūčio 28 d. pratęsė dar vienam sezonui. 2009–2010 metų sezone kartu su Lucentum klubu, debiutavo stipriausioje Ispanijos krepšinio lygoje ACB. 2011 m. rugpjūčio 13 d. nutraukė sutartį su Alikantės komanda. 2011 rugpjūčio 30 d. sudarė sutartį su Salonikų PAOK ekipa. 2012 m. sausio 13 d. buvo atleistas.

2016 m. sausio pradžioje pasirašė dvejų metų sutartį su Slovėnijos Domžalės „Helios“ klubu.

Po sėkmingo sezono buvo pakviestas į Lietuvos vyrų rinktinę rengtis 2010 metų Pasaulio čempionatui. Sėkmingai pasirodęs draugiškose varžybose, M. Andriuškevičius pateko į galutinį rinktinės dvyliktuką.

Profesinė karjera 
Baigus karjerą krepšinyje persikvalifikavo ir dirba programuotoju Klaipėdoje įsikūrusiame sinchroninio vertimo sprendimus diegiančiame startuolyje „Interactio“[]

Pasiekimai 
 Pasaulio krepšinio čempionatas (Turkija), Bronzos medalis – 2010 m.
 Slovėnijos krepšinio lygos čempionas – 2016 m.

Šaltiniai 

Andriuškevičius
Mazda Motor Corporation

„Mazda Motor Corporation“ () arba tiesiog Mazda – Japonijos koncernas, gaminantis automobilius. 2015 m. tai buvo 15 pagal dydį automobilių gamintojas pasaulyje. Kompanijos būstinė įsikūrusi Fučū miestelyje netoli Hirošimos.

Pavadinimas „Mazda“ kilęs nuo aukščiausiojo senovės iranėnų dievo Ahūra Mazdos vardo. Pasak kompanijos, šitokiu pavadinimu jie siekė rasti Rytus ir Vakarus jungiantį simbolį, su Mazda siejo automatizuotos civilizacijos, kūrybos pradžią (pats žodis  siejamas su išmintimi, mąstymu). Be to, japoniškai šis žodis skamba taip pat, kaip kompanijos įkūrėjo Džudžiro Macudos pavardė.

Istorija 
1920 m. kompanija įkurta kaip kamščių gamybos įmonė ir vadinosi „Toyo Cork Kogyo“. 1931 m., išvengusi grėsusio bankroto, įmonė ėmė gaminti „Mazda-Go“ krovininius motociklus, taip pat antro pasaulinio karo metais – ginkluotę. 1960 m. įmonė pristatė savo pirmąjį automobilį – „Mazda R360“. Pradėta plėtoti Vankelio tipo variklių gamyba, o automobiliai pradėti eksportuoti į JAV ir Kanadą.

1973 m. „Toyo Kogyo“ vos vėl nebankrutavo, nes JAV dėl naftos krizės nustota pirkti daug kuro vartojusius „Mazda“ automobilius. 1974 m. kompanija ėmė bendradarbiauti su „Ford Motor Company“ – su šios kompanijos pagalba ėmė gaminti įvairesnius automobilius, pateko į platesnes rinkas.

1984 m. įmonė buvo pervadinta į Mazda Motor Corporation.

2015 m. „Mazda“ ir „Ford“ bendradarbiavimas nutrūko.

Modeliai 

 Mazda 110 S Cosmo (1967–1972
 Mazda 121 (1988–2003)
 Mazda 323 (1977–2003)
 Mazda 6 (nuo 2002 m.)
 Mazda 616
 Mazda 626 (1979–2002)
 Mazda 818
 Mazda 929
 Mazda RX-2 (1971–1974)
 Mazda RX-3 (1972–1977)
 Mazda RX-4
 Mazda RX-5
 Mazda RX-7
 Mazda MX-3 (1991–1998)
 Mazda MX-5 (1989–1998)
 Mazda MX-6 (1991–1996)
 Mazda Xedos 6
 Mazda Xedos 9
 Mazda MPV
 Mazda Premacy
 Mazda Tribute.

Literatūra 

 Stefan Heth: The History of Mazda MX-5 and mx-5.de. 188 psl., 21 x 25 cm, Hardcover, ca. 250 foto, 1500 egz.
 John Matras: Illustrated Mazda Buyer´s Guide (Motorbooks International 1994). 130 psl. ISBN 0-87938-842-0
 Gerhard Windpassinger: Mazda – Meine Marke (VfZ-Verlag 1988). 162 psl. ISBN 3-926121-06-8
 Takehisa Motoda (Hrsg.): Mazda 1972–1992 (1992). 164 psl.
 Mike Riedner: Mazda MX-5 (Motorbuch-Verlag). 64 psl.
 Brian Long: Mazda MX-5. Chronik eines Trendsetters. Dt. Ausgabe 1999. ISBN 3-89365-762-2

Šaltiniai 

Japonijos automobilių gamintojai
Cėsių rajonas

Cėsių rajonas () – Latvijos rajonas, buvęs Vidžemėje. Gyventojų skaičius 57,7 tūkst. (2005 m.). Cėsių rajonas ribojasi su Rygos rajonu, Limbažių rajonu, Valmieros rajonu, Valkos rajonu, Gulbenės rajonu, Maduonos rajonu ir Uogrės rajonu. Trečias pagal dydį rajonas Latvijoje. Miestai – Cėsys ir Lygatnė.

2009 m. panaikintas (žr. Latvijos administracinis suskirstymas). 

Latvijos rajonai
Rygos rajonas

Rygos rajonas () – Latvijos rajonas, apėmęs Rygos apylinkes. Dalis yra Vidžemėje, dalis Žiemgaloje. Rygos rajonas ribojasi su Tukumo rajonu, Jelgavos rajonu, Bauskės rajonu, Uogrės rajonu, Cėsių rajonu, Limbažių rajonu ir Rygos įlanka.

2009 m. panaikintas (žr. Latvijos administracinis suskirstymas). 

Ryga
Latvijos rajonai
Tukumo rajonas

Tukumo rajonas () – Latvijos rajonas, buvęs Kuržemėje (dalis – Žiemgaloje). Tukumo rajonas ribojasi su Talsų rajonu, Kuldygos rajonu, Saldaus rajonu, Duobelės rajonu, Jelgavos rajonu, Rygos rajonu ir Rygos įlanka.

2009 m. panaikintas (žr. Latvijos administracinis suskirstymas). 

Latvijos rajonai
Musica humana

Musica humana – Lietuvos nacionalinės filharmonijos kamerinės muzikos ansamblis, baroko orkestras.

Istorija 
Ansamblį 1974 m. įkūrė ir iki šiol jam vadovauja Algirdas Vizgirda. Atlieka baroko ir XX a. kompozitorių kūrinius, propaguoja šiuolaikinių lietuvių kompozitorių kūrybą. Ansamblis vienas pirmųjų Lietuvoje įsiliejo į senosios muzikos autentiškos interpretacijos atgimimą Europoje, atkakliai ieškojo savo kūrybinio veido ir stiliaus. Stiprų impulsą muzikantams davė meno vadovo prof. Algirdo Vizgirdos studijos Paryžiaus Nacionalinėje konservatorijoje, ansamblio klavesinisto G. Kviklio studijos Čekijoje, padėjusios suformuoti raiškią, gyvybingą, kupiną vidinės ekspresijos atlikimo manierą.

Surengė daugiau kaip 2000 koncertų, teminių koncertų ciklų, tarp jų – „Senoji Europos šalių instrumentinė ir vokalinė muzika“ (16 koncertų ciklas, 1994–1997 m.), „Baroko kelias“ (10 koncertų, 1997–1999 m.). Dalyvavo tarptautiniuose festivaliuose Lietuvoje ir užsienyje. Nuo 1999 m. vienas festivalio „Kuršių nerija“ rengėjų.

Ansamblis 
Pirmoji sudėtis
 Algirdas Vizgirda, fleita, meno vadovas
 Julius Andrejevas, klavesinas, 1974–1982 m.
 Jurgis Banevičius, violončelė, 1974–1985 m.
 A. Griškevičius, violončelė, 1985–1987 m.
 Eugenijus Piličiauskas, obojus, 1977–1993 m.
 Juozas Rimas, obojus, 1974–1977 m.
 Romualdas Staškus, obojus, 1993–2000 m.

2008 m. sudėtis
 Algirdas Vizgirda, fleita, meno vadovas, dirigentas, nuo 1974 m.
 Daiva Tumėnaitė, fleita, nuo 2005 m.
 Robertas Beinaris, obojus, nuo 1998 m.
 Vytautas Martišius, smuikas, nuo 2000 m.
 Ilona Girdžiūnaitė, smuikas, nuo 2006 m.
 Algirdas Šimėnas, smuikas, nuo 2007 m.
 Algirdas Verbauskas, smuikas, nuo 2007 m.
 Ričardas Vytas, altas, nuo 1994 m.
 Raimundas Jasiukaitis, violončelė, nuo 1990 m.
 Gediminas Kviklys, klavesinas, vargonai, nuo 1982 m.

Įvertinimas 
Algirdui Vizgirdai už konceptualias koncertų ir įrašų programas, kūrybiškas iniciatyvas, „Kuršių nerijos“ festivalio įgyvendinimą skirta 2006 m. Lietuvos nacionalinė kultūros ir meno premija. Apie ansamblį sukurtas filmas „Keturi sugrįžimai”.

Šaltiniai 

Lietuvos filharmonija
Kamerinės muzikos ansambliai Lietuvoje
Carlos Tenorio

Carlos Vicente Tenorio Medina (gimė 1979 m. gegužės 14 d., Esmeraldas, Ekvadore) – Ekvadoro futbolininkas, Jungtinių Arabų Emyratų futbolo klubo Al-Nassr ir Ekvadoro vyrų futbolo rinktinės puolėjas.

Gerai žaidžia galva. Žaidė 2002 metų Pasaulio futbolo čempionate, 2006 metų Pasaulio futbolo čempionate pelnė pirmąjį savo komandos įvartį į Lenkijos rinktinės vartus, taip pat pelnė ir pirmąjį įvartį antrose rungtynėse prieš Kosta Riką.

Dalyvavimas čempionatuose 

|}

Šaltiniai 

Tenorio, Carlos
Talsų rajonas

Talsų rajonas () buvo administracinio suskirstymo vienetas Kuržemėje. Ribojasi su Ventspilio rajonu, Kuldygos rajonu, Tukumo rajonu, Rygos įlanka ir Baltijos jūra.

2009 m. panaikintas (žr. Latvijos administracinis suskirstymas).

Išnašos

Latvijos rajonai
Agustín Delgado

Agustín Javier Delgado Chala (gimė 1974 m. gruodžio 23 d., Ibara, Ekvadore) – Ekvadoro futbolo klubo Emelec centro puolėjas. Buvęs  Ekvadoro vyrų futbolo rinktinės žaidėjas.

Žaidė 2002 metų Pasaulio futbolo čempionate ir 2006 metų Pasaulio futbolo čempionate. 2006 m. čempionate žaidė trejose rungtynėse, per kurias atliko vieną rezultatyvų perdavimą, o pirmose dvejose rungtynėse pelnė po įvartį bei abu kartus išrinktas geriausiu rungtynių žaidėju. 2007 m. lapkričio 15 d. paskelbė apie karjeros rinktinėje pabaigą.

Dalyvavimas čempionatuose 

|}

Nuorodos 
Karjera

Delgado, Augustin
Ventspilio rajonas

Ventspilio rajonas () buvo administracinio suskirstymo vienetas Kuržemėje. Ribojasi su Talsų rajonu, Kuldygos rajonu, Liepojos rajonu ir Baltijos jūra.

2009 m. panaikintas (žr. Latvijos administracinis suskirstymas). 

Latvijos rajonai
Ventspilis
Kuldygos rajonas

Kuldygos rajonas () buvo administracinio suskirstymo vienetas Kuržemėje. Ribojasi su Tukumo rajonu, Talsų rajonu, Ventspilio rajonu, Liepojos rajonu ir Saldaus rajonu.

2009 m. panaikintas (žr. Latvijos administracinis suskirstymas). 

Latvijos rajonai
Liepojos rajonas

Liepojos rajonas () buvo administracinio suskirstymo vienetas Kuržemėje. Ribojasi su Ventspilio rajonu, Kuldygos rajonu, Saldaus rajonu, Lietuva ir Baltijos jūra.

2009 m. panaikintas (žr. Latvijos administracinis suskirstymas). 

Latvijos rajonai
Saldaus rajonas

Saldaus rajonas () buvo administracinio suskirstymo vienetas Kuržemėje. Ribojasi su Duobelės rajonu, Tukumo rajonu, Kuldygos rajonu, Liepojos rajonu ir Lietuva.

2009 m. panaikintas (žr. Latvijos administracinis suskirstymas). 

Latvijos rajonai
Saldaus savivaldybė
Duobelės rajonas

Duobelės rajonas () – buvęs Latvijos administracinis teritorinis vienetas Žiemgaloje, dalis Kuržemėje. NUTS:LV – 460000. Centras Duobelė.

2009 m. panaikintas (žr. Latvijos administracinis suskirstymas).

Geografija 
Ribojasi su Saldaus rajonu, Tukumo rajonu, Jelgavos rajonu ir Lietuva. 38 066 gyventojai (2006 m.).

Didžiausios upės:
 Beržės upė
 Aucės upė

Didžiausi ežerai:
 Zebrus
 Lielaucės ežeras

Lietuviai 
Duobelės rajone 1989 m. gyveno 2180 (4,9 % visų gyventojų), 1996 m.- 2272 (4,9 %), 2000 m.- 2030 (5 %) lietuvių.

Savivaldybės

Šaltiniai

Nuorodos 
 zemgaletourism.lv 

Latvijos rajonai
Duobelės savivaldybė
Kučiai

Apie kaimą netoli Suvalkų žr. Kučiai (Lenkija).

Kučiai – kaimas Panevėžio rajono savivaldybėje, 1 km į pietus nuo Uliūnų. Yra garsus Bistrampolio dvaras (XIX a. vidurys; pavadintas pagal savininkų Bistramų pavardę) su žirgynu, parku, Bistrampolio knygnešių koplyčia.

Gyventojai

Šaltiniai 

Panevėžio rajono savivaldybės gyvenvietės
Bistrampolis

Bistrampolis – buvęs kaimas Panevėžio rajono savivaldybės pietuose, 15 km į pietus nuo Panevėžio, ryčiau plento . Garsus Bistrampolio dvaras. 2 km į vakarus plyti Bistrampolio miškas.

Etimologija 

Kaimas pavadintas pagal dvarininkų Bistramų, kuriems priklausė dvaras, pavardę.

Istorija

Sovietmečiu veikė Panevėžio hidromelioracijos technikumo mokomasis ūkis. 1968 m. kaimas prijungtas prie Kučių.

Gyventojai

Šaltiniai

Panaikintos Panevėžio rajono savivaldybės gyvenvietės
Jelgavos rajonas

Jelgavos rajonas () buvo administracinio suskirstymo vienetas Žiemgaloje. Ribojasi su Duobelės rajonu, Tukumo rajonu, Rygos rajonu, Bauskės rajonu ir Lietuva.

2009 m. panaikintas (žr. Latvijos administracinis suskirstymas). 

Latvijos rajonai
Jelgava
Bauskės rajonas

Bauskės rajonas () buvo administracinio suskirstymo vienetas Žiemgaloje. Ribojasi su Jelgavos rajonu, Rygos rajonu, Uogrės rajonu ir Lietuva. Centras - Bauskės miestas.

2009 m. panaikintas (žr. Latvijos administracinis suskirstymas). 

Latvijos rajonai
Uogrės rajonas

Uogrės rajonas () buvo administracinio suskirstymo vienetas Vidžemėje. Centras - Uogrės miestas. Rajonas ribojasi su Rygos rajonu, Cėsių rajonu, Maduonos rajonu, Aizkrauklės rajonu ir Bauskės rajonu.

2009 m. panaikintas (žr. Latvijos administracinis suskirstymas). 

Uogrės rajone buvę miestai:
 Ikškilė
 Kegumas
 Lielvardė
 Uogrė

Latvijos rajonai
Maduonos rajonas

Dalis Maduonos rajono () buvo Vidžemėje, dalis – Latgaloje. Maduonos rajone buvo aukščiausias Latvijos kalnas – Gaizinkalnas. Maduonos rajonas ribojasi su Cėsių rajonu ir Gulbenės rajonu šiaurėje, Balvų rajonu ir Rėzeknės rajonu rytuose, Preilių rajonu, Jekabpilio rajonu ir Aizkrauklės rajonu pietuose ir Uogrės rajonu vakaruose.

2009 m. panaikintas (žr. Latvijos administracinis suskirstymas). 

Maduonos rajone buvę miestai:
 Cesvainė
 Lubana
 Maduona

Latvijos rajonai
Aizkrauklės rajonas

Aizkrauklės rajonas () – administracinio suskirstymo vienetas Vidžemėje ir Sėlijoje. Ribojasi su Bauskės, Uogrės, Maduonos ir Jekabpilio rajonais, taip pat su Lietuva. Rajono centras – Aizkrauklė. Aizkrauklės rajone yra Pliavinių HE. Rajono plotas 2566,8 km², 41546 gyventojai (2002 m.).

2009 m. panaikintas (žr. Latvijos administracinis suskirstymas).

Latvijos rajonai
Aizkrauklės savivaldybė
Jėkabpilio rajonas

Jekabpilio rajonas () buvo administracinio suskirstymo vienetas Latgaloje ir Sėlijoje. Ribojasi su Aizkrauklės, Maduonos, Preilių ir Daugpilio rajonais, taip pat Lietuva.

Jekabpilio rajone buvę miestai:
 Aknysta
 Jekabpilis
 Viesytė

2009 m. panaikintas (žr. Latvijos administracinis suskirstymas). 

Latvijos rajonai
Jekabpilio savivaldybė
Lazdininkai

Lazdininkai – gatvinis kaimas Kretingos rajono savivaldybėje, prie kelio  ir kelio į Šventąją kryžkelės, 5 km į pietvakarius nuo Darbėnų. Seniūnaitijos centras. Stovi Lazdininkų Prisikėlusio Kristaus koplyčia. Žymiausi objektai:
 Senovinės kapinės su XIX a. pabaigos – XX a. pradžios koplytėlėmis.
 Etnografinės XVIII a. – XIX a. sodybos.
 XX a. architektūros paminklas – vėjo malūnas.

Į šiaurę yra Lazdininkų tvenkinys.

Etimologija 

Ši vietovė kadais buvo apaugusi lazdynais, tikriausiai pagal tai ir buvo pavadinta.

Istorija 

Lazdininkų kaime, Kalnalaukio kalvoje tarp Darbos ir Lazdupio upelių yra kuršių IV a. pr. m. e. – XIII a. Lazdininkų kapinynas. 1940 m. tyrinėjant kapinyną rasta 18 varinių senovės Romos monetų.  Kaimas suformuotas per Valakų reformą. 1923 m. įsteigta pradžios mokykla, dab. Darbėnų mokyklos pradinio ugdymo skyrius. 1950–1963 m. apylinkės centras, 1950–1992 m. buvo kolūkio pagalbinė gyvenvietė.

Veikia medienos apdirbimo bendrovė „Roruša“.

|}

Gyventojai 

1738 m. gyveno 34 šeimos, turėjusios 12 valakų žemės.

Žymūs žmonės 

Kaime gimė:
 Antanas Švatelis (1849–1913), Romos katalikų kunigas Latvijoje ir Lietuvoje, liaudies švietėjas
 Domas Grabys (1897–1942), Lietuvos karinis veikėjas, pulkininkas
 Petras Perkumas (1916–1937), vienuolis salezietis
 Juozapas Katkus (1918–1950), Lietuvos partizanas

Šaltiniai 

Kretingos rajono savivaldybės gyvenvietės
Daugpilio rajonas

Daugpilio rajonas () buvo administracinio suskirstymo vienetas Latgaloje. Ribojasi su Baltarusija, Lietuva, Jekabpilio rajonu, Preilių rajonu ir Kraslavos rajonu. Rajono centras yra Daugpilis.
 
2009 m. panaikintas (žr. Latvijos administracinis suskirstymas).

Latvijos rajonai
Daugpilis
InCulto

„InCulto“ – Lietuvos muzikos grupė, susikūrusi 2003 m., 2010 m. atstovė Lietuvai Eurovizijos dainų konkurse, kuri pranešė 2011 m. pradžioje nutrauksianti veiklą.

Biografija 
Susikūrė 2003 m., groja netradicinę, elektroninę  muziką. Pagrindinis tikslas – eksperimentuoti su skirtingomis muzikinėmis tendencijomis ir technikomis, sukuriant subalansuotą naujo ir seno mišinį, sulieti organiką ir sintetiką, gyvumą ir elektroniką, agresiją ir ramybę/atsipalaidavimą. 

Grupė 2 kartus dalyvavo nacionalinėje atrankoje į tarptautinį muzikos konkursą „Eurovizija“. 2006 m. atrankoje su daina „Welcome to Lithuania“ užėmė 2-ą vietą (nusileidę tik „LT United“), o 2010 m. kovo 4 d. vienbalsiai komisijos ir žiūrovų (sulaukė 23 767 balsų) sprendimu išrinkti atstovauti Lietuvai 2010 m. Eurovizijos dainų konkurse Osle su daina „Eastern European Funk“ , bet nepateko į Eurovizijos finalą.

Nariai 

 Jurgis Didžiulis (vokalas, gitara)
 Aurelijus Morlencas (bosinė gitara)
 Jonas Narbutas (būgnai)
 Jievaras Jasinskis (trombonas)
 Laurynas Lapė (trimitas)
 Šarūnas Kirdeikis (prisijungė prie grupės dalyvavimui Eurovizijoje)

Diskografija

Albumai 
 2004 m. PostSovPop
 2007 m. Marijos Žemės Superhitai
 2010 m. Eastern European Funk EP
 2010 m. Closer Than You Think

Radijo singlai 
 2004 m. Jei labai nori (su Linu Karaliumi)
 2004 m. Suk, suk ratelį
 2005 m. Boogaloo
 2006 m. Welcome to Lithuania
 2007 m. Reikia bandyt (su Erica Jennings)
 2007 m. Pasiilgau namų (su Andrium Rimiškiu)
 2010 m. Eastern European Funk
 2010 m. Keep on Dancing
 2010 m. Close to Midnight
 2010 m. If Not Me

Šaltiniai

Nuorodos 
 Oficiali grupės svetainė 
 Oficialus grupės tinklalapis Myspace
 

Lietuvos atlikėjai
Lietuvos atstovai Eurovizijoje
Kariotiškės

Kariotiškės – kaimas Trakų rajono savivaldybėje, prie geležinkelio Vilnius–Kaunas, 2 km į šiaurės vakarus nuo Lentvario. Seniūnaitijos centras. Yra geležinkelio stotis, viena maisto parduotuvė ir pradinė mokykla, išlikęs Kariotiškių dvaras.

Geografija 

Kariotiškės įsikūrusios prie Trakų istorinio nacionalinio parko, netoli Kulpio ežero.

Buvęs Vilniaus miesto sąvartynas (dar vadinamas Kariotiškių sąvartynu) nuo Kariotiškių yra už 5-6 kilometrų, prie Rykantų.

Istorija 

1950–1995 m. Kariotiškių apylinkės centras, kolūkio centrinė gyvenvietė.

Gyventojai

Galerija

Šaltiniai

Nuorodos 
 Sąvartyno svetainė

Trakų rajono savivaldybės gyvenvietės
Tim Borowski

Timas Borovskis (; g. 1980 m. gegužės 2 d.) – futbolininkas, Vokietijos rinktinės ir Werder Bremen klubo saugas.

Nacionalinėje komandoje žaidė nuo 2002 m. rugpjūčio 21 d., su rinktine žaidė 2006 m. pasaulio čempionate, kur per šešerias rungtynes aikštėje išbuvo 248 minutes, atliko vieną rezultatyvų perdavimą.

Dalyvavimas čempionatuose 

|}

Nuorodos 
 Tim Borowski svetainė

Vokietijos futbolininkai
Dejanas Stankovičius

Dejan Stanković (Дејан Станковић; g. 1978 m. rugsėjo 11 d.) – futbolininkas, Serbijos ir Juodkalnijos rinktinės ir Milano „Inter“ klubo saugas.

Serbijos ir Juodkalnijos komandoje žaidžia nuo 1998 metų, su rinktine žaidė 2006 m. pasaulio čempionate, kur per trejas žaistas rungtynes atliko vieną rezultatyvų perdavimą.

Dalyvavimas čempionatuose 

|}

Nuorodos 

Serbijos futbolininkai
Ognenas Koromanas

Ognenas Koromanas (g. 1978 m. rugsėjo 19 d.) – Serbijos futbolininkas, rungtyniaujantis saugo pozicijoje, Rusijos klubo „Krylia Sovetov“ žaidėjas.

Nacionalinėje komandoje žaidė nuo 2002 metų, su rinktine žaidė 2006 m. pasaulio čempionate, kur per dvejas rungtynes aikštėje praleido 97 minutes. Vėliau atstovavo Serbijos rinktinę.

Laimėjimai 

 Serbijos Superlyga: 2006–07
 Serbijos futbolo taurė: 2006–07

Dalyvavimas čempionatuose 

|}

Nuorodos 

Serbijos futbolininkai
Ivica Dragutinovičius

Ivica Dragutinovičius (; g. 1975 m. lapkričio 13 d.) – buvęs futbolininkas, žaidęs Serbijos ir Juodkalnijos rinktinės gynėjo pozicijoje.

Nacionalinėje komandoje žaidė nuo 2000 metų, su rinktine žaidė vienerias 2006 m. pasaulio čempionato rungtynes. Vėliau tapo Serbijos rinktinės nariu, bet dėl patirtos traumos negalėjo pilnai pasiruošti 2010 m. pasaulio čempionatui ir jame nedalyvavo.

Dalyvavimas čempionatuose 

|}

Nuorodos 

Serbijos futbolininkai
Goranas Gavrančičius

Goran Gavrančić (g. 1978 m. rugpjūčio 2 d.) – Serbijos futbolininkas, rungtyniaujantis gynėjo pozicijoje. Kinijos Henan Construction klubo gynėjas.

Nacionalinėje komandoje žaidė 2002-2006 metaid, su rinktine žaidė 2006 m. pasaulio čempionate.

Laimėjimai
Dynamo Kyiv
 Vyscha Liha: 2000–01, 2002–03, 2003–04, 2006–07
 Ukrainos futbolo taurė: 2002–03, 2004–05, 2005–06, 2006–07
 Ukrainos supertaurė: 2004, 2006, 2007

Partizan
 Serbijos Superlyga: 2008–09
 Serbijos futbolo taurė: 2008–09

Dalyvavimas čempionatuose 

|}

Nuorodos 

Serbijos futbolininkai
Edison Méndez

Edisonas Mendesas (g. 1979 m. kovo 16 d.) – futbolininkas, Ekvadoro rinktinės ir Kolumbijos „Independiente Santa Fe“ klubo saugas.

Nacionalinėje komandoje žaidžia nuo 2000 metų, su rinktine žaidė 2006 m. pasaulio čempionate, kur per ketverias rungtynes atliko 2 rezultatyvius perdavimus.

Dalyvavimas čempionatuose 

|}

Nuorodos 

Ekvadoro futbolininkai
Jan Koller

Janas Koleris (g. 1973 m. kovo 30 d.) – buvęs futbolininkas, Prancūzijos AS Cannes klubo puolėjas, rezultatyviausias Čekijos rinktinės futbolininkas.

Jaunystėje treniravosi žaisti vartininko pozicijoje, bet pradėdamas profesionalo karjerą tapo puolėju. 2002–2003 metų sezone pusę kėlinio yra žaidęs ir vartininko pozicijoje, kai iš aikštės pašalinus Jensą Lėmaną užėmė jo vietą. Tose rungtynėse prieš pradėdamas saugoti vartus P. Kolleris jau buvo įmušęs įvartį, vėliau stovėdamas vartuose nepraleido nei vieno įvarčio ir buvo išrinktas savaitės Bundeslygos vartininku.

2011 m. rugpjūčio 17 d. po patirtos traumos baigė profesionalo karejrą.

Nacionalinėje komandoje žaidė nuo 1999 m. vasario 9 d., su rinktine žaidė 2006 m. pasaulio čempionate, kur pirmųjų rungtynių pradžioje įmušė įvartį, tose pačiose rungtynėse patyrę traumą ir likusiose rungtynėse negalėjo žaisti. Po 2006 m. pasaulio čempionato paskelbė pasitraukiantis iš nacionalinės rinktinės. Tačiau Čekijos rinktinės treneris įtikino jį sugrįžti svarbiam mačui su Slovakija, kurios buvo sužaistos lygiosiomis 2-2. Po šių rungtynių J. Koller’is pareiškė:

Dalyvavimas čempionatuose 

|}

Nuorodos 

Čekijos futbolininkai
Tomáš Rosický

Tomašas Rosickis (; g. 1980 m. spalio 4 d.) – futbolininkas, Čekijos rinktinės ir Arsenal klubo saugas.

Nacionalinėje komandoje žaidžia nuo 2000 m. vasario 23 d., su rinktine žaidė 2000 ir 2004 m. Europos čempionatuose. Taip pat žaidė 2006 m. pasaulio čempionate, kur pirmosiose rungtynėse prieš JAV įmušė 2 įvarčius ir buvo išrinktas geriausiu rungtynių žaidėju.

Dalyvavimas čempionatuose 

|}

Nuorodos 

Čekijos futbolininkai
David Rozehnal

Davidas Rozehnalas (g. 1980 m. liepos 5 d.) – futbolininkas, Čekijos rinktinės ir Lille OSC klubo gynėjas.

2009 m. liepos pabaigoje pasirašė trejų metų kontraktą su Hamburger SV klubu. 2010 m. rugpjūčio 31 d. pasirašė vienerių metų kontraktą, su galimybe jį pratęsti dar vienam sezonui, su Lille OSC klubu.

Nacionalinėje komandoje žaidžia nuo 2004 m. vasario 18 d., su rinktine žaidė 2004 metų Europos čempionate, 2006 m. pasaulio čempionate.

Dalyvavimas čempionatuose 

|}

Nuorodos 

Čekijos futbolininkai
Vratislav Lokvenc

Vratislavas Lokvencas (g. 1973 m. rugsėjo 27 d.) – futbolininkas, buvęs Čekijos rinktinės puolėjas.

Nacionalinėje komandoje žaidė nuo 1995 m. rugsėjo 6 d., su rinktine žaidė 2000 ir 2004 metų Europos čempionatuose. Taip pat žaidė 2006 m. pasaulio čempionate, kur pirmosiose dvejose rungtynėse žaidėjui parodyta geltona kortelė, dėl to negalėjo žaisti trečiosiose rungtynėse.

Dalyvavimas čempionatuose 

|}

Nuorodos 

Čekijos futbolininkai
Zdeněk Grygera

Zdenekas Grygera (; g. 1980 m. gegužės 14 d.) – futbolininkas, Čekijos rinktinės ir Fulham klubo gynėjas.

Nacionalinėje komandoje žaidžia nuo 2001 m. rugpjūčio 15 d., su rinktine žaidė 2004 m. Europos čempionate. 2006 m. pasaulio čempionate žaidė visose trejose rungtynėse, atliko vieną rezultatyvų perdavimą.

Dalyvavimas čempionatuose 

|}

Nuorodos 

Čekijos futbolininkai
Tomáš Galásek

Tomašas Galasekas (; g. 1973 m. sausio 15 d.) – Čekijos futbolininkas, FSV Erlangen-Bruck klubo saugas. Buvęs Čekijos rinktinės žaidėjas.

Nacionalinėje komandoje žaidė nuo 1995 m. kovo 8 d., su rinktine žaidė 2004 m. Europos čempionate, taip pat dvejose 2006 m. pasaulio čempionato rungtynėse.

Dalyvavimas čempionatuose 

|}

Nuorodos 

Čekijos futbolininkai
Vincenzo Iaquinta

Vinčencas Jakvinta (; g. 1979 m. lapkričio 21 d.) – futbolininkas, Italijos rinktinės ir Juventus klubo puolėjas.

Nacionalinėje komandoje žaidžia nuo 2005 m. kovo 30 d., su rinktine žaidė 2006 m. pasaulio čempionate, kur per penkerias rungtynes sužaidė tik 192 minutes, pirmosiose rungtynėse žaidė nuo 64 minutės ir rungtynių pabaigoje įmušė įvartį.

Vincenzo Iaquinta 2006 metais už 11,3 milijono eurų perėjo į Juventus.

Nuo 2012 m. sausio 31 dienos Iaquinta buvo išnuomotas AC Cesena klubui iki sezono pabaigos.

Pasiekimai 
 Pasaulio čempionas ()

Dalyvavimas čempionatuose 

|}

Šaltiniai 

Iaquinta
Preilių rajonas

Preilių rajonas () buvo administracinio suskirstymo vienetas Latgaloje. Preilių rajonas ribojasi su Maduonos rajonu, Rėzeknės rajonu, Kraslavos rajonu, Daugpilio rajonu ir Jekabpilio rajonu.

2009 m. panaikintas (žr. Latvijos administracinis suskirstymas). 

Latvijos rajonai
Kraslavos rajonas

Kraslavos rajonas () buvo administracinio suskirstymo vienetas Latgaloje. Ribojasi su Daugpilio rajonu, Preilių rajonu, Rėzeknės rajonu, Ludzos rajonu ir Baltarusija. Rajono centras yra Kraslava.

2009 m. panaikintas (žr. Latvijos administracinis suskirstymas).

Nuorodos 
 Kazimieras Garšva. Kraslavos rajono lietuvių šnektos

Latvijos rajonai
Rėzeknės rajonas

Rėzeknės rajonas () buvo administracinio suskirstymo vienetas Latgaloje. Rajono plotas – 2809 km², gyventojų skaičius – 41662 (2005 m. pradžioje). Rajonas yra Latvijos rytinėje dalyje, 245 km nuo sostinės Rygos. Rajonas ribojasi vakaruose – su Preilių ir Maduonos rajonais, šiaurėje – su Balvų rajonu, pietuose – su Kraslavos rajonu, rytuose – su Ludzos rajonu. Rajono centras yra Rėzeknė.

2009 m. panaikintas (žr. Latvijos administracinis suskirstymas). 

Latvijos rajonai
Ludzos rajonas

Ludzos rajonas () buvo Latvijos administracinio suskirstymo vienetas Latgaloje. Rajono plotas – 2412 km², gyventojų skaičius – 32634 (2005 m. pradžioje). Rajonas yra Latvijos rytuose – 271 km nuo Rygos. Rajonas ribojasi su Rusija ir Baltarusija. Latvijos viduje rajonas ribojasi su Balvų rajonu, Kraslavos rajonu ir Rėzeknės rajonu.

2009 m. panaikintas (žr. Latvijos administracinis suskirstymas). 

Latvijos rajonai
Balvų rajonas

Balvų rajonas () buvo Latvijos administracinio suskirstymo vienetas Latgaloje. Plotas – 2381 km², gyventojų skaičius – 28246 (2005 m. pradžioje). Rajonas ribojasi su Rusija rytuose, su Alūksnės rajonu – šiaurėje, Gulbenės rajonu – vakaruose, Maduonos rajonu – pietvakariuose, Rėzeknės rajonu ir Ludzos rajonu – pietuose. Rajono centras yra Balvų miestas.

2009 m. panaikintas (žr. Latvijos administracinis suskirstymas).

Nuorodos 
 Apie Balvų rajoną

Latvijos rajonai
Daniele De Rossi

Danielė De Rosis (g. 1983 m. liepos 24 d.) – buvęs futbolininkas, Italijos rinktinės ir A.S. Roma klubo saugas.

Nacionalinėje komandoje žaidė nuo 2004 m. rugsėjo 4 d., su rinktine žaidė 2006 m. pasaulio čempionate, kur per trejas rungtynes sužaidė 177 minutes, antrosiose rungtynėse žaidėjui parodyta raudona kortelė.

Romos klube italas žaidė nuo 2001 iki 2019 m. ir sužaidė 459 rungtynes, pagal tai De Rosis tapo antras klube pagal rungtynių skaičių po Frančesko Točio. Pasibaigus 2019 m. sezonui „Romos“ klubas pranešė, kad sutarties su žaidėju nepratęs.

2019 m. vasarą saugas prisijungė prie „Boca Juniors“ komandos. Argentinos klube italas sužaidė tik 7 rungtynes, per kurias pelnė vieną įvartį. 2020 m. sausio 6 d. De Rosis paskelbė apie karjeros pabaigą.

2021 m. kovo 18 d. italas tapo savo šalies rinktinės trenerio Roberto Mančinio asistentu.

Pasiekimai 
 Pasaulio čempionas ()
 Italijos futbolo taurės laimėtojas (2006–2007 m., 2007–2008 m.)
 Italijos futbolo supertaurės laimėtojas (2006–2007 m.)
 UEFA Europos iki 21 m. čempionato laimėtojas (2004 m.)

Dalyvavimas čempionatuose 

|}

Šaltiniai 

Italijos futbolininkai
Italijos futbolo treneriai
Mauro Camoranesi

Mauras Kamoranezis (; g. 1976 m. spalio 4 d.) – iš Argentinos kilęs futbolininkas, Italijos rinktinės saugas.

2010 m. rugpjūčio 31 d. pasirašė vienrių metų sutartį, su galimybe ją pratęsti dar vienam sezonui, su Vokietijos VfB Stuttgart klubu. 2011 m. sausio 26 d. sutartis buvo nutraukta. 2011 m. vasario 2 d. pasirašė dvejų metų kontraktą su Argetinos Club Atlético Lanús klubu.

Su Juventus klubu 2004 ir 2005 metais laimėjo Serie A čempionatą, 2002 ir 2003 metais iškovojo Italijos taurę.

Nors gimė Argentinoje, dėl itališkos tėvų kilmės pasirinko žaisti Italijos komandoje, kurioje debiutavo 2003 m. vasario 12 d. Su rinktine žaidė 2004 metų Europos čempionate, 2006 m. pasaulio čempionate.

Pasiekimai 
 Pasaulio čempionas ()

Dalyvavimas čempionatuose 

|}

Šaltiniai 

Italijos futbolininkai
Gulbenės rajonas

Gulbenės rajonas () buvo Latvijos šiaurės rytuose. Suskirstytas į Gulbenės miestą ir 13 valsčių.

Gulbenės rajono plotas yra 1 873 km², gyventojų skaičius – 28 998.

Gulbenės rajono administracinis centras yra Gulbenės miestas. Gulbenės rajonas ribojasi su Valkos rajonu, Alūksnės rajonu, Balvų rajonu, Maduonos rajonu ir Cėsių rajonu.

2009 m. panaikintas (žr. Latvijos administracinis suskirstymas).

Nuorodos 

 Gulbenės miesto ir rajono tinklalapis

Latvijos rajonai
Alūksnės rajonas

Alūksnės rajonas () buvo administracinio suskirstymo vienetas Vidžemėje. Rajono plotas yra 2,243 km², gyventojų skaičius – 25 880. Rajonas yra Latvijos šiaurės rytuose, apie 202 km atstumu nuo sostinės Rygos.

Rajonas šiaurinėje dalyje ribojasi su Estija (103,8 km) ir rytinėje dalyje su Rusija. Dar ribojasi su Valkos rajonu (51,7 km), Gulbenės rajonu (98,1 km) ir Balvų rajonu (57,4 km).

Alūksnės rajono centras yra Alūksnės miestas. Alūksnės rajone taip pat yra Apės miestas, kuris yra Latvijos šiaurės rytiniame krašte prie Estijos sienos, Vaidavos upės krante.

2009 m. panaikintas (žr. Latvijos administracinis suskirstymas).

Nuorodos 

 Alūksnės miesto ir rajono svetainė
 Apės miesto svetainė 

Latvijos rajonai
Lee Chun-Soo

Li Čun-Su (g. 1981 m. liepos 9 d.) – futbolininkas, Pietų Korėjos rinktinės ir Japonijos Omiya Ardija puolėjas.

Nacionalinėje komandoje žaidžia nuo 2000 m. balandžio 5 d., su rinktine žaidė 2006 m. pasaulio čempionate, kur pirmosiose rungtynėse įmušė įvartį į Togo vartus.

Dalyvavimas čempionatuose 

|}

Nuorodos 

Pietų Korėjos futbolininkai
Pietų Korėjos olimpiečiai
Ahn Jung-Hwan

Ahn Jung-Hvanas (g. 1976 m. sausio 27 d.) – buvęs futbolininkas, Pietų Korėjos rinktinės puolėjas.

Nacionalinėje komandoje žaidžia nuo 1999 m. birželio 12 d., su rinktine žaidė 2002 m. pasaulio čempionate, kur aštuntfinalyje pratęsimo metu įmušė lemiamą įvartį į Italijos vartus. Taip pat žaidė 2006 m. pasaulio čempionate, kur pirmosiose rungtynėse įmušė įvartį į Togo vartus ir buvo išrinktas geriausiu rungtynių žaidėju.

Dalyvavimas čempionatuose 

|}

Nuorodos 

Pietų Korėjos futbolininkai
Kim Young-Chul

Kim Jong-Čiulas (g. 1976 m. birželio 30 d.) – karjerą baigęs futbolininkas, buvęs Pietų Korėjos rinktinės ir Chunam Dragons klubo gynėjas.

Nacionalinėje komandoje žaidė nuo 1997 m. birželio 14 d., su rinktine žaidė 2006 m. pasaulio čempionate.

Dalyvavimas čempionatuose 

|}

Nuorodos 

Pietų Korėjos futbolininkai
Valkos rajonas

Valkos rajonas () buvo Latvijos šiaurės rytuose, istoriniame Vidžemės regione. Ribojasi su Alūksnės rajonu, Gulbenės rajonu, Cėsių rajonu, Valmieros rajonu ir Estijos Respublika. Rajono administracinis centras – Valka. Didžiausia upė – Gauja.

Plotas 2440 km². 2004 m. duomenimis, rajono bendras gyventojų skaičius siekė 32 930 (1,4 % nuo visų Latvijos gyventojų). Darbingų gyventojų skaičius rajone siekė 19 605. Nuo bendro gyventojų skaičiaus 7480 buvo pensinio amžiaus, tai yra 22,7 % , vaikų iki 18 metų amžiaus buvo 5845, tai yra 17,7 %.

2009 m. panaikintas (žr. Latvijos administracinis suskirstymas).

Administracinis suskirstymas 
Miestai

 Smiltenė
 Valka
 Strenčiai
 Seda

Valsčiai

 Bluomės valsčius
 Brantų valsčius
 Ėrgemės valsčius
 Ėvelės valsčius
 Jėrcėnų valsčius
 Karkių valsčius
 Grundzalės valsčius
 Launkalnės valsčius
 Planių valsčius
 Smiltenės valsčius
 Palsmanės valsčius
 Valkos valsčius
 Varinių valsčius
 Zvartavos valsčius
 Bilskos valsčius
 Trikatos valsčius
 Vijciemo valsčius

Latvijos rajonai
Valmieros rajonas

Valmieros rajonas () buvo administracinio suskirstymo vienetas Vidžemėje, rajono centras yra Valmiera. Rajonas šiaurėje ribojasi su Estija, rytuose – su Valkos rajonu, pietuose – su Cėsių rajonu ir vakaruose – su Limbažių rajonu. Plotas 2373 km², gyventojų 60 111, gyventojų tankis 25,3 mž./km² (2004).

2009 m. panaikintas (žr. Latvijos administracinis suskirstymas). 

Latvijos rajonai
Limbažių rajonas

Limbažių rajonas () buvo administracinio suskirstymo vienetas Vidžemėje. Limbažių rajono centras yra Limbažių miestas. Limbažių rajonas ribojasi su Rygos rajonu, Cėsių rajonu, Valmieros rajonu, Estija ir Rygos įlanka.

2009 m. panaikintas (žr. Latvijos administracinis suskirstymas). 

Limbažių rajone buvę miestai:
 Ainažiai
 Aluoja
 Limbažiai
 Salacgryva
 Staicelė

Latvijos rajonai
Lietuva 2004 m. vasaros olimpinėse žaidynėse

Lietuva 2004 metų Vasaros olimpinėse žaidynėse Atėnuose (Graikija)  iškovojo 3 olimpinius medalius, olimpinėje medalių lentelėje – 45 vieta. Tai šeštosios olimpinės žaidynės, kurioje Lietuva dalyvavo kaip nepriklausoma valstybė.

Medaliai

Akademinis irklavimas

Baidarių ir kanojų irklavimas

Sprintas

Boksas

Buriavimas

Dviračių sportas

Plentas 

Moterys

Trekas 
Vyrai

Moterys

Dziudo

Imtynės 

 L – laimėjo, P – pralaimėjo

Krepšinis 

Vyrai

Lengvoji atletika

Plaukimas

Sunkioji atletika

Šaudymas

Šiuolaikinė penkiakovė 

Vyrai

Šaltiniai 
 Rezultatai Olympedia svetainėje

Nuorodos 
 2004 m. olimpinių žaidynių portalas naujienos, informacija apie atletus, jų komandas, rezultatus, statistika, fotosiužetai, sportinių įvykių vaizdaraščiai 

Šalys 2004 metų vasaros olimpinėse žaidynėse
Lietuva olimpinėse žaidynėse
Citadele bankas

AB Citadele bankas – bankas, priklausantis vienai didžiausių Baltijos šalyse „Citadele“ grupei.

Savo veiklą Lietuvoje pradėjo 1996 m. spalio 24 d. kaip UAB Industrijos bankas. Šiuo metu 100 proc. Citadele banko akcijų priklauso Latvijos bankui AS Citadele banka, kuris yra vienas didžiausių bankų Latvijoje ir visoje Baltijos rinkoje.

Latvijos vyriausybė 2008 m. lapkričio 9 d. priėmė sprendimą suteikti paramą vienam didžiausių Latvijos komercinių bankų AS Parex Banka. Pagal paramos programą sudaryto sandorio pagrindu vyriausybė įsigijo kontrolinį (51 %) banko akcijų paketą. Tokiu būdu visiems banko įsipareigojimams yra užtikrinamas valstybės palaikymas. Atkreiptinas dėmesys, kad tokia vyriausybinės paramos finansų institucijoms programa nėra unikali, panašios programos vykdomos daugelyje Europos Sąjungos valstybių, tarp jų Švedijoje, Vokietijoje, Didžiojoje Britanijoje, Vengrijoje ir kitose valstybėse.

Akcininkai 
AB Citadele bankas Lietuvoje priklauso naujojo Latvijoje įsteigto „Citadele“ banko grupei. AB „Citadele“ banko Lietuvoje vienintelis akcininkas – Latvijos AS „Citadele banka“.

Dukterinės įmonės 
 Citadele faktoringas ir lizingas
 Citadele investicijų valdymas

Istorija 
2000 m. kovo 3 d. Latvijos bankas AS Parex banka ir su juo susiję asmenys įsigijo pagrindinį Industrijos banko akcijų paketą ir tų pačių metų spalio 5 d. pakeitė pavadinimą į AB PAREX bankas. 2010 m. rugpjūčio 26 d. Banko pavadinimas pakeistas į AB „Citadele“ bankas.

Veiklos kryptys 
AB Citadele bankas veikla orientuota į privačių ir verslo klientų aptarnavimą. Bankas siūlo mokėjimo korteles, kreditus, šiuolaikines elektroninės bankininkystės paslaugas, mokėjimo pavedimus į kitas šalis, aktyvų valdymą ir investicinės veiklos konsultacijas.

Nuorodos 
 Citadele banko tinklalapis
David Villa

Davidas Vilja Sančesas (; g. 1981 m. gruodžio 3 d.) – buvęs Ispanijos futbolininkas, Ispanijos rinktinės puolėjas.

Savo karjerą D. Villa pradėjo 1991 metais UP Langreo klubo jaunimo komandoje. 1999 metais jis persikėlė į Gižono „Sporting“ klubą, kur vienerius metus žaidė antrojoje komandoje, vėliau perėjo į pirmąją komandą. 2003 metais perėjo į Saragosos „Real“ klubą, žaidžiantį Ispanijos La Liga. Po labai sėkmingų metų klube Zaragoza David Villa 2005 metų vasarą už 12 milijonų eurų persikėlė į Valencijos „Valencia“ klubą. 2010 m. gegužės viduryje persikėlė į Barselonos klubą, kur netrukus tapo vienu svarbiausių žaidėjų ir padėjo komandai laimėti Čempionų Lygą ir šalies čempionatą. 2011 m. FIFA Pasaulio klubų taurės čempionate Davidas Vilja patyrė sunkią traumą ir iškrito iš komandos visam likusiam sezonui.

Nacionalinėje komandoje žaidžia nuo 2005 m. vasario 9 d., su rinktine žaidė 2006 m. pasaulio čempionate, kur per ketverias rungtynes žaidė 208 minutes, įmušė tris įvarčius, du iš jų – realizuodamas 11 m baudinius. Taip pat dalyvavo 2008 m. Europos futbolo čempionate, kur įmušė 4 įvarčius ir tapo rezultatyviausiu turnyro žaidėju bei Europos čempionu (nors finalą praleido dėl traumos).

D. Villa su žmona Patrisija turi dvi dukras: Saidą ir Olają (2009).

Laimėjimai 
Real Zaragoza
 Copa del Rey: 2003-04
 Supercopa de España: 2004

Valencia
 Copa del Rey: 2007-08

FC Barcelona
 La Liga: 2010-11
 Supercopa de España: 2011
 UEFA Čempionų Lyga: 2011

 Europos futbolo čempionatas: 2008
 Pasaulio futbolo čempionatas: 2010

Dalyvavimas čempionatuose 

|}

Šaltiniai

Nuorodos 

Ispanijos futbolininkai
Zied Jaziri

Zajedas Džaziri (زياد جزيري; g. 1978 m. liepos 12 d.) – buvęs futbolininkas, Tuniso rinktinės puolėjas.

Nacionalinėje komandoje žaidė nuo 1999 m. gruodžio 22 d., su rinktine žaidė 2006 m. pasaulio čempionate, kur pirmosiose rungtynėse įmušė įvartį, antrosiose rungtynėse atliko rezultatyvų perdavimą, o trečiosiose rungtynėse buvo pašalintas iš aikštės už dvi geltonas korteles.

Laimėjimai 
 Afrikos Tautų taurė (2004 m.)

Dalyvavimas čempionatuose 

|}

Nuorodos 

Tuniso futbolininkai
Radhi Jaidi

Radi Ben Abdelmažidas Džaidis (راضي بن عبدالمجيد جعايدي‎; g. 1975 m. rugpjūčio 30 d.) – futbolininkas, Tuniso rinktinės gynėjas, šiuo metu rungtyniaujantis Anglijos klube Southampton FC.

2006 metais pasirašė sutartį su Birmingham City klubu, kur pradėjo žaisti nuo 2006–2007 sezono. 2009 m. gegužės 16 d. buvo pranešta, kad sutartis su žaidėju nebus pratęsta. 2009 m. rugsėjo 2 d. pasirašė dvejų metų sutartį su Southampton FC klubu.

Nacionalinėje komandoje žaidžia nuo 1996 m. birželio 2 d., su rinktine žaidė 2002 m. pasaulio čempionate, 2004 metais su Tuniso komanda iškovojo Afrikos Nacijų taurę. Taip pat žaidė 2006 m. pasaulio čempionate, kur pirmųjų rungtynių pabaigoje įmušė įvartį į Saudo Arabijos vartus, išlygindamas rezultatą.

Laimėjimai 
 Tuniso lyga (8): 1994, 1998, 1999, 2000, 2001, 2002, 2003, 2004
 Tunisian Prezidento taurė (2): 1997, 1999
 Afrikos čemoionų klubų taurė (1): 1994
 Afrikos nugalėtojų taurė (1): 1998
 CAF supertaurė (1): 1995
 CAF taurė (1): 1996
 Afrikos Tautų taurė (1): 2004

Dalyvavimas čempionatuose 

|}

Nuorodos 

Tuniso futbolininkai
Daukšiai (Skuodas)

Daukšiai – kaimas Skuodo rajono savivaldybėje, 8 km į pietus nuo Skuodo. Seniūnaitijos centras. Pro kaimą teka Bartuvos intakas Erla. Veikia paštas (LT-98032).

Istorija 

Prie kaimo stūkso Šakalių piliakalnis. Kaimas minimas nuo 1568 m. Pavadinimas rašomas , , , , . XVII–XIX a. priklausė Salantų dvarui, buvo Daukšių vaitijos centras.

1846 m. buvo 26 dūmai, 1923 m. – 91 (Daukšiuose – 48, Daukšių Medsėdžiuose – 43) ūkis.

1950–1993 m. buvo tarybinio ūkio centrinė gyvenvietė.

1926 m. įsteigta pradžios mokykla, 1949–1990 m. septynmetė, aštuonmetė, devynmetė, nuo 1990 m. pagrindinė mokykla. 1953 m. kolūkio kontoros patalpose įsteigta biblioteka. 1993 m. sujungta su Daukšių pagrindinės mokyklos biblioteka ir dabar įsikūrusi mokyklos patalpose. Nuo 2006 m. veikia kaimo bendruomenė, pirmininkė O. Snapkuvienė, pavaduotoja J. Kabalinienė. Kapinėse stovi koplyčia. 2009 m. tapo seniūnaitijos centru.

|}

Gyventojai 

1923 m. Daukšiuose buvo 290, o Daukšių Medsėdžiuose – 252 gyventojai.

Žymūs žmonės 
 Ieva Gervinskaitė (1990), Mis Lietuva 2011 m.

Kultūros paveldas 
 Daukšių kapinės, Daukšių kapaliai.
 Daukšių senosios kapinės.
 Daukšių paminklas partizanams.

Šaltiniai

Nuorodos 
 Daukšiai: Skuodo krašto enciklopedija

Skuodo rajono savivaldybės gyvenvietės
Kernai

Kernai – kaimas vakarinėje Skuodo rajono savivaldybės dalyje, prie kelio Skuodas-Daukšiai. Telkšo Kernų tvenkinys.

Istorija 

Kaimas susiformavo XVI a. Minimas nuo 1597 m. XVII–XIX a. priklausė Salantų dvarui. 

Pavadinimas rašomas , , , , .

Dvasiniais kaimo reikalais rūpinosi Mosėdžio bažnyčios kunigai.

1846 m. buvo 14 dūmų, 1923 m. – 26 ūkiai.

Gyventojai

Kultūros paveldas 
 Paminklas Kardo rinktinės partizanams, pastatytas 2010 m.

Šaltiniai

Nuorodos 
 Kernai: Skuodo krašto enciklopedija
 Kernų tvenkinys: Skuodo krašto enciklopedija
 Kernų miškai: Skuodo krašto enciklopedija

Skuodo rajono savivaldybės gyvenvietės
Luknės

Luknės – kaimas Skuodo rajono savivaldybėje, prie kelio , 6 km į pietvakarius nuo Skuodo. Seniūnaitijos centras. Šiauriniu kaimo pakraščiu eina siena su Latvija. Pro kaimą teka Šventosios intakas Luknė).

Istorija 

Šalia gyvenvietės įamžinta Skuodo mūšio vieta.

1950–1992 m. Luknių kolūkio centrinė gyvenvietė. Pastatyti kultūros namai, įrengtas vaikų darželis, medicinos punktas. Iki 1952 m. įsteigta pradžios mokykla, 1952–1993 m. septynmetė, aštuonmetė, devynmetė, nuo 1993 m. pradžios mokykla, Bartuvos mokyklos pradinio ugdymo skyrius.  1951 m. įkurta biblioteka.

Gyventojai

Žymūs žmonės 

Gyveno (gyvena);
 Bronius Bakštys (1918–1947), ūkininkas, Lietuvos partizanas, Kardo rinktinės Skirmanto (Skuodo) kuopos būrio vadas.
 Evaldas Razgus (g. 1952 m.), Lietuvos visuomenės ir politinis veikėjas, muziejininkas, pedagogas.

Galerija

Šaltiniai 

Skuodo rajono savivaldybės gyvenvietės
Leitgiriai

Leitgiriai – kaimas Šilutės rajono savivaldybėje, 8 km į pietus nuo Juknaičių, prie Leitės upelio (dešinysis Nemuno intakas) ištakų. Seniūnaitijos centras. Šalia dunkso Leitgirių miškas.

Istorija 
Leitgiriai minimi nuo 1738 m., skirstyti į Mažuosius ir Didžiuosius. Iki 1920 m. priklausė Vokietijos Lankos apskričiai, vėliau – Šilutės apskričiai.

Gyventojai

Šaltiniai 

Šilutės rajono savivaldybės gyvenvietės
Karim Haggui

Karimas Hagi (; g. 1984 m. sausio 20 d.) – futbolininkas, Tuniso rinktinės ir Hannover 96 klubo gynėjas.

Nacionalinėje komandoje žaidžia nuo 2003 m. rugpjūčio 20 d., su rinktine žaidė 2006 m. pasaulio čempionate, 2004, 2006, 2008, 2010 m. Afrikos Tautų taurėse.

Laimėjimai 
 Afrikos Tautų taurė (2004 m.)

Dalyvavimas čempionatuose 

|}

Nuorodos 
 Leverkusen who’s who

Tuniso futbolininkai
Tuniso olimpiečiai
Riadh Bouazizi

Riadas Ben Chemaisas Buazizis (رياض بن خميس بوعزيزي; g. 1973 m. balandžio 8 d.) – futbolininkas, buvęs Tuniso rinktinės kapitonas, CA Bizertin klubo saugas.

Nacionalinėje komandoje žaidė nuo 1996 m. sausio 16 d., su rinktine žaidė 1998 m., 2002 m. ir 2006 m. pasaulio čempionatuose. Taip pat žaidė 2004 metų Afrikos Tautų taurės varybose, kur Tuniso komanda iškovojo pirmą vietą.

Dalyvavimas čempionatuose 

|}

Nuorodos 

Tuniso futbolininkai
Tuniso olimpiečiai
Adel Chedli

Adelis Šedli (عادل الشاذلي; g. 1976 m. rugsėjo 16 d.) – futbolininkas, „Étoile Sportive du Sahel“ klubo saugas ir Tuniso rinktinės buvęs žaidėjas.

Nacionalinėje komandoje žaidžia nuo 1996 m. gegužės 26 d., su rinktine žaidė 2004 metų Afrikos Nacijų taurės varžybose, 2005 m. Konfederacijų taurės varžybose, 2006 m. pasaulio čempionate.

Dalyvavimas čempionatuose 

|}

Nuorodos 

Tuniso futbolininkai
Cristian Mora

Kristianas Mora (Cristian Mora; g. 1979 m. rugpjūčio 26 d. Guajaso prov.) – Ekvadoro futbolininkas. Ud. Católica klubo vartininkas.

Gimė Goyas provincijoje, augo San Miguel de Bolivar miestelyje. Lankė Colegio de las Hermanas Betlemitas koledžą. Pradžioje žaidė vietiniame San Migelio klube, regioninėje lygoje. Sužavėjo daugelį savo puikiu žaidimu. Pastebėtas pagrindinės lygos Olmedo de Riobamba klubo. Žaidė dar keliuose šalies klubuose, tačiau netrukus perėjo į galingiausią šalies komandą – LDU Quito. Jis padarė įspūdį ir Ekvadoro nacionalinės rinktinės treneriui Luis Suárez, kuris Morą pakvietė į rinktinės sudėtį dalyvauti 2006 m. pasaulio futbolo čempionate. Tai pirmasis futbolininkas iš San Migelio miesto, atstovaujantis nacionalinę rinktinę. Visose pasaulio čempionato varžybose, Mora buvo pagrindiniu vartininku ir praleido 4 įvarčius.

Įdomybės 
 Pasaulio čempionato varžybose, Mora žaidė išsidažęs skruostus nacionalinės vėliavos spalvomis. Nuotrauka
 Prieš čempionato pradžią Mora teigė, esąs įsitikinęs, kad pasaulio čempionais taps Ekvadoro rinktinė.

Dalyvavimas čempionatuose 

|}

Nuorodos 

Mora
Yassine Chikhaoui

Jasinas Šichaui (ياسين الشيخاوي; g. 1986 m. rugsėjo 22 d.) – futbolininkas, Tuniso rinktinės ir FC Zürich klubo puolėjas.

Nacionalinėje komandoje žaidžia nuo 2006 m. birželio 2 d., su rinktine žaidė 2006 m. pasaulio čempionate.

Dalyvavimas čempionatuose 

|}

Nuorodos 

Tuniso futbolininkai
Pavel Nedvěd

Pavelas Nedvedas (g. 1972 m. rugpjūčio 30 d.) – futbolininkas, buvęs Čekijos rinktinės saugas.

2009 m. sezono pabaigoje pasitraukė iš profesionalaus futbolo.

Nacionalinėje komandoje žaidė nuo 1994 m. birželio 5 d., su rinktine žaidė 2006 m. pasaulio čempionate, kur atliko vieną rezultatyvų perdavimą.

2012 m. spalio 27 d. čekas buvo įtrauktas į Juventus klubo valdybą. 2015 m. spalį P. Nedvedas buvo paskirtas šio klubo viceprezidentu.

Dalyvavimas čempionatuose 

|}

Nuorodos 

Čekijos futbolininkai
Marek Jankulovski

Marekas Jankulovskis (; g. 1977 m. gegužės 9 d.) – futbolininkas, Čekijos rinktinės ir AC Milan klubo gynėjas.

Nacionalinėje komandoje žaidė nuo 2000 m. vasario 8 d., su rinktine žaidė 2006 m. pasaulio čempionate. 2009 m. spalio 14 d. paskelbė baigiantis savo karjerą nacionalinėje rinktinėje.

2007 m. su AC Milan laimėjo UEFA Čempionų Lygą.

Dalyvavimas čempionatuose 

|}

Nuorodos 

Čekijos futbolininkai
Čekijos olimpiečiai